open-index/open-wikipedia-markdown huggingface dataset:
Pyhän Henrikin katedraali

**Pyhän Henrikin katedraali** (ruots. *Sankt Henriks katedral*) on Helsingissä, Ullanlinnan kaupunginosassa ja Mustekalan korttelissa sijaitseva roomalaiskatolinen kirkkorakennus. Se on rakennettu vuosina 1858–1860, ja se edustaa uusgotiikkaa. Kirkon suunnitteli saksalaissyntyinen arkkitehti Ernst Bernhard Lohrmann. 

Pyhän Henrikin kirkko siunattiin käyttöön 1860, mutta sen vihki vasta 14. syyskuuta 1904 Mohilevin arkkihiippakunnan arkkipiispa Jerzy Szembek. Modernin ajan ensimmäinen suomalainen katolinen pappi, Wilfrid von Christierson oli kirkkoherrana vuosina 1906–1911. Kirkosta tehtiin piispankirkko 1920, jolloin Suomesta tuli apostolinen vikaarikunta.  

Ulkoasultaan kirkko on säilynyt lähes koskemattomana, mutta sen sisätiloja uudistettiin vuonna 1981 arkkitehti Olof Hanssonin johdolla. Ulkoseiniä koristavat pyhän Henrikin, Pietarin ja Paavalin patsaat. Kirkon kuorissa sijaitsevaan alttariin on sijoitettu pyhän Cyprianuksen, Olavin sekä Birgitan pyhäinjäännöksiä. Kirkon piispanistuinta koristaa Suomen apostolisen vikaarikunnan ensimmäisen piispan, Mikael Buckxin, vaakuna. Alttarin etuseinässä on vitriini, johon asetettiin pyhän Henrikin reliikki tammikuussa 2000; alttarin yläpuolella on myöhäiskeskiaikainen triumfikrusifiksi.

Kirkkosalin neljätoista ristintien asemaa on valettu Ranskassa 1800-luvulla. Salin seinillä on kaksitoista vihkiristiä kynttilöineen. Urkuparvella on tukholmalaisen Richard Jacobin tehtaan urut vuodelta 1967. Parven alla on muistotaulu Johannes Paavali II:n vierailusta Suomessa vuonna 1989. Urkuparvea kannattavissa pylväissä on marmoriset vihkivesiastiat. Kirkkosalin lasimaalaukset valmisti hollantilainen René Groene 1960-luvulla ja ne peruskorjattiin 2000-luvun alussa.

Kirkon katon todettiin vuonna 2009 olevan romahtamisvaarassa. Katto uusittiin korjauksissa, jotka valmistuivat syksyllä 2010. Lahonneen ansaan pää uusittiin, samoin vaihdettiin kattopelti ja muita rakenteita. Pelti oli välillä punainen, mutta korjauksen jälkeen vihreä. Kellotornista löytyi pala vanhaa vihreää kattopeltiä, jonka perusteella Museovirasto hyväksyi värimuutoksen. Kellotapulin romahtamisvaarassa ollut yläosa uusittiin, ja sen luukut muutettiin avautuviksi. Myös ikkunamaalaukset ja penkkien polvituet uusittiin. Korjaustöitä rahoittivat Museovirasto, suomalaiset säätiöt ja yksityiset tahot sekä saksalainen Bonifatiuswerk-säätiö.

## Lähteet

## Aiheesta muualla

* Pyhän Henrikin katedraali
Limvuono

**Limvuono** () on Tanskassa sijaitseva matala salmi, joka erottaa Vendsyssel-Thyn saaren muusta Jyllannista ja Jyllannin niemimaasta. Se ylettyy Pohjanmerestä Kattegatin salmeen ja on noin 180 kilometriä pitkä ja muodoltaan hyvin epäsäännöllinen. Enimmillään se on 24 metriä syvä. Tärkein satamapaikka on Aalborg, jossa rautatie- ja maantiesilta ylittää Limvuonon.

Aikaisemmin Limvuono oli yhteydessä vain Kattegatiin. Vuonna 1825 tulvan seurauksena vuonon pohjukasta muodostui yhteys Pohjanmereen ja Limvuonosta tuli salmi. Samalla Jyllannin pohjoisosasta, Vendsyssel-Thystä, tuli saari.

Tanskalainen kasvinsuojeluaineita valmistava Cheminova alkoi Länsi-Jyllannin tehtaallaan 1950-luvulla haudata myrkkyä Limvuonoon, ja 25&nbsp;000 myrkkytynnyrin löytyminen 1981 oli Pohjoismaiden siihen asti pahin ympäristökatastrofi.

## Lähteet

## Aiheesta muualla

*Limvuono-tietoutta 
*Limvuono-museo
Tutkintapyyntö

**Tutkintapyyntö** on käsite ja esitutkintaprosessin vireillepanotoimi, jota käytetään joissakin yhteyksissä rikosilmoitus-käsitteen sijasta. Tutkintapyynnöllä ja rikosilmoituksella ei ole poliisin kannalta mitään eroa. Tutkintapyynnön saatuaan poliisi arvioi ensin, onko syytä epäillä rikosta, ja jos on, aloitetaan asiassa esitutkinta. Syytä epäillä -kynnys on matalin rikosprosessin tuntemista toimenpidekynnyksistä. Kyseessä on eräänlainen tutkinnalle saatava aikalisä, jota käytetään hyvin vakavissa rikoksissa.

Laki ei tunne käsitteitä tutkintapyyntö tai rikosilmoitus, vaan poliisille voi tehdä ainoastaan ilmoituksen mahdollisesta rikoksesta. Ilmoituksen pohjalta poliisi kirjaa sen rikosilmoituksena eli niin sanottuna R-ilmoituksena, jos on syytä epäillä rikoksen tapahtuneen. Jos selvää syytä epäillä ei ole, poliisi kirjaa ilmoituksen sekailmoituksena eli niin sanottuna S-ilmoituksena.

Oikeuskäytännössä on katsottu, että mikäli poliisille annetut tiedot ovat perättömiä, tutkintapyyntö voi tulla kunnianloukkauksena arvioitavaksi, mikäli tietojen antajalla ei ole ollut perusteita pitää antamiaan tietoja paikkansapitävinä.

## Lähteet
Viihdeuutiset

**Viihdeuutiset** oli MTV3:lla esitettävä ajankohtaisohjelma. Ohjelmassa kerrottiin tuoreimmat viihdeuutiset julkimoista, muotimaailmasta ja elokuvamaailmasta. Viimeinen viihdeuutisten lähetys esitettiin 10. joulukuuta 2009.

Viihdeuutiset alkoi vuoden 2005 alussa, silloin niitä juonsi Viivi Avellán. Vuonna 2007 juontajana oli Mari Kakko. Syksystä 2008 lähtien juontajana toimi Sanna Kiiski.

## Aiheesta muualla
*Viihdeuutiset
George Widener

**George Dunton Widener** (10. kesäkuuta 1861 – 15. huhtikuuta 1912) oli yhdysvaltalainen miljärdööri ja raitiovaunupohatta, joka kuoli hukkumalla Titanicilla.

Widener oli syntyjään philadelphialainen. Hän oli Hannah Josephine Duntonin (1836–1896) ja varakkaan yrittäjän Peter A. B. Widenerin (1834–1915) vanhin poika. Hän peri isältään Philadelphian suurimman raitiovaunuyrityksen ja kasvatti sitä yhä suuremmaksi. 

Widenerillä oli vaimo Eleanor ja poika Harry, joiden kanssa hän matkusti kevättalvella 1912 Eurooppaan, mm. Saksaan Yhdysvaltain pääkonsulin vieraaksi ja päättivät palata Titanicilla takaisin kotiin. George ja Eleanor matkustivat hytissä C-80 ja Harry hytissä C-82. 14. huhtikuuta Widenerit järjestivät aluksen á la carte -ravintolassa yksityiset päivälliset kapteeni Edward John Smithin kunniaksi ja ne jatkuivat myöhään yöhön laivan tupakkasalongissa. Laivan törmättyä jäävuoreen Eleanor pelastautui veneeseen nro 4, mutta George ja Harry hukkuivat laivan mukana. Kummankaan ruumista ei löydetty.

## Lähteet
Kallon majakka

**Kallon majakka** on Porin Mäntyluodon edustalla Kallon saarella sijaitseva majakka. 

Ensimmäinen loistokoju Kallon saarelle pystytettiin vuonna 1884. Sen valo sytytettiin ensi kerran 15. syyskuuta 1885. Majakan ensimmäinen sumumerkinantolaite oli vuodelta 1901 peräisin oleva käsikäyttöinen Hansenin sireeni.

Nykyinen rautaelementeistä koottu kahdeksankulmainen majakkatorni ja sen kyljessä oleva puurakenteinen loistonhoitajan asunto on rakennettu vuonna 1903 arkkitehti Gustaf Nyströmin suunnitelmien mukaan. 

Vuonna 1906 käsikäyttöinen sumusireeni korvattiin kuulamoottoreilla ja kompressorilla toimivalla sireenillä, jolle rakennettiin erillinen konesuoja. Sumutorvi oli seitsemän metriä pitkä ja sen kidan halkaisija oli kolme metriä.

Majakassa oli kaksi erillistä päällekkäistä valolaitetta, joiden tunnuksina olivat toisistaan poikkeavat punavalkoiset vilkkuvalot. Valolaitteisto muutettiin ensin kaasukäyttöiseksi ja sitten sähkökäyttöiseksi 1930-luvulla, ja samalla myös sumumerkinantolaite korvattiin sähkökäyttöisellä nautofonilla.

Kallon majakka sekä sen jatkeena oleva punainen puinen loistonhoitajan asunto on Suomen kuvatuimpia majakoita, sillä Marjaniemen majakan lisäksi se on ainoa majakka, jonka juurelle voi ajaa henkilöautolla.

## Lähteet

## Aiheesta muualla

* Yyterinniemen pyöräilyreitit  - Kallon majakka ja luotsiasema
Rytmikitara

**Rytmikitara** on kitarasta käytetty nimitys silloin, kun kitaristi soittaa kappaleeseen säestystä. Populaarimusiikissa säestys on usein rytmiä painottavaa, minkä takia säestävää kitaristia kutsutaan rytmi- tai komppikitaristiksi. Komppikitaristin säestävä soitto perustuu usein sointuihin, mutta se voi olla myös yksiäänistä. Soinnut ja yksiääniset säestyskuviot muodostavat usein lyhyitä ostinatoja tai riffejä, mutta pelkkien yksittäisten sointujen käyttö on yleistä.

Muusikko Freddie Green on sanonut:
 

The Who-yhtyeen kitaristi Pete Townshend on sanonut:

## Tunnettuja rytmikitaristeja
*James Hetfield (Metallica)
*Elvis Presley
*Rudolf Schenker (Scorpions)
*Ron Wood (Rolling Stones)
*Bruce Springsteen
*Paul Landers (Rammstein)
*Paul Stanley (Kiss)
*Pete Townshend (The Who)
*Malcolm Young (AC/DC)
*Izzy Stradlin (Guns N' Roses)
*Bruce Welch (The Shadows)
*John Lennon (The Beatles)
*Dennis Danell (Social Distortion)
*Zacky Vengeance (Avenged Sevenfold)
*Deryck Whibley (Sum 41)
*Taylor York (Paramore)
*Jeff Hanneman (Slayer)
*Jinxx (Black Veil Brides)
*Carlton Bost (The Dreaming)
*Erik Turner (Warrant)
*Tim McIlrath (Rise Against)
*Sébastien Lefebvre (Simple Plan)
* Freddie Mercury (Queen)
*Juha Torvinen (Eppu Normaali)
*Rick Parfitt (Status Quo)

## Lähteet
Morinit

**Morinit** tai **moriinit** () olivat belgeihin kuuluva kansakunta Galliassa. Heidän kielestään tiedetään hyvin vähän, mutta yksi heidän kaupungeistaan, nykyään Boulogne-sur-Mer, oli Zosimoksen mukaan nimeltään *Bononia*.

Kun Julius Caesar aloitti Gallian valloituksen, asuivat morinit Seinen ja Reinin välisen alueen luoteisosassa  Morinit olivat ambianien ja atrebaattien läheisiä liittolaisia. Morinit olivat erinomaisia raudan käsittelijöitä ja ratsumiehiä. Morinit kapinoivat Roomaa vastaan vuonna 33 eaa. ja 30 eaa. Morinit asuivat vesistöjen ympäröimissä kylissä lampien keskellä. Rooman valtakunta alisti heidät valtaansa vuosina 33–23 eaa.

## Lähteet
Scoresbynsalmi

**Scoresbynsalmi** (grönlanniksi *Kangertittivaq*, ) on itäisessä Grönlannissa sijaitseva vuono. Se on noin 350 kilometriä pitkä ja siten maailman pisin vuono. Lisäksi kyseessä on yksi maailman syvimmistä vuonoista: syvin kohta vuonossa on yli 1,5 kilometriä syvä. Scoresbynsalmen alueen suurin asutuskeskus on Ittoqqortoormiit. Salmessa sijaitsee suurehko saari nimeltä Milnenmaa. 

## Lähteet

## Aiheesta muualla
Yhdenvertaisuusvaltuutettu

**Yhdenvertaisuusvaltuutettu** ( , ,  ja ) on Suomen oikeusministeriön yhteydessä toimiva viranomainen, jonka tehtävänä on valvoa yhdenvertaisuuslain noudattamista, edistää yhdenvertaisuuden toteutumista ja ehkäistä syrjintää. Lisäksi valtuutettu toimii kansallisena ihmiskaupparaportoijana ja maastapoistamisen valvojana. Yhdenvertaisuuslain määrittelyssä aikaisempi vähemmistövaltuutetun virka korvattiin tehtäviltään laaja-alaisemmalla yhdenvertaisuusvaltuutetulla.

## Toimi
Yhdenvertaisuusvaltuutetun toimialaan kuuluvat uuden yhdenvertaisuuslain mukaiset syrjintäperusteet: ikä, alkuperä, kansalaisuus, kieli, uskonto, vakaumus, mielipide, poliittinen toiminta, ammattiyhdistystoiminta, perhesuhteet, terveydentila, vammaisuus, seksuaalinen suuntautuminen ja muu henkilöön liittyvä syy. Sukupuoleen tai sukupuoli-identiteettiin perustuva syrjintä kuuluu tasa-arvovaltuutetulle ja työelämään liittyvät syrjintätapaukset aluehallintovirastoille.

Tehtäviensä hoitamiseksi valtuutettu:

1) laatii ja teettää selvityksiä, julkaisee raportteja sekä tekee aloitteita;

2) antaa neuvoja ja lausuntoja;

3) edistää tiedotusta, kasvatusta ja koulutusta;

4) osallistuu eurooppalaiseen ja kansainväliseen yhteistyöhön;

5) seuraa toimialallaan Suomen kansainvälisten ihmisoikeusvelvoitteiden noudattamista ja kansallisen lainsäädännön toimivuutta;

6) seuraa ihmiskauppaan liittyviä ilmiöitä.

Valtuutettu voi tarvittaessa pyytää syrjinnästä epäillyltä selvityksen asiasta ja edistää asiassa sovintoa. Valtuutettu voi viedä tai auttaa viemään syrjintäasian yhdenvertaisuus- ja tasa-arvolautakuntaan tai tuomioistuimeen.

Yhdenvertaisuusvaltuutettu voi avustaa tai määrätä alaisensa virkamiehen avustamaan syrjinnän kohteeksi joutunutta henkilöä tämän oikeuksien turvaamisessa tai tarvittaessa hankkia tälle tätä tarkoitusta varten oikeusapua. Yhdenvertaisuusvaltuutettu voi myös avustaa ihmiskaupan uhria oikeudessa tai hankkia tälle oikeusapua.

Yhdenvertaisuusvaltuutettu voi tehdä tarkastuksen viranomaisen, koulutuksen järjestäjän ja oppilaitoksen sekä tavaroiden tai palveluiden tarjoajan toimitiloissa, jos tarkastus on tarpeen yhdenvertaisuuslain noudattamisen valvomiseksi valtuutetun toimivaltaan kuuluvissa asioissa. Yhdenvertaisuusvaltuutetulla on lisäksi oikeus salassapitosäännösten estämättä saada laissa säädettyjen tehtäviensä hoitamiseksi tarpeelliset tiedot muilta viranomaisilta maksutta.

Yhdenvertaisuusvaltuutettu on itsenäinen ja riippumaton viranomainen. Yhdenvertaisuusvaltuutetun toimintaa johtaa yhdenvertaisuusvaltuutettu Kristina Stenman.

## Ulkomaalais-, vähemmistö- ja yhdenvertaisuusvaltuutetut
*Antti Seppälä (1991-2001) (Ulkomaalaisvaltuutettu)
* Mikko Puumalainen (2002–2007) (Vähemmistövaltuutettu)
* Johanna Suurpää (2007–2010) (Vähemmistövaltuutettu)
* Eva Biaudet (2010–2015) (Vähemmistövaltuutettu)
* Kirsi Pimiä (2015–2020) (Yhdenvertaisuusvaltuutettu)
* Kristina Stenman (2020–2025) (Yhdenvertaisuusvaltuutettu)
* Rainer Hiltunen (2025– ) (Yhdenvertaisuusvaltuutettu)

## Katso myös
* Tasa-arvovaltuutettu

## Lähteet

## Aiheesta muualla
* Yhdenvertaisuusvaltuutetun viralliset sivut
Pakkoliikkeisyys

**Pakkoliikkeisyys** tarkoittaa raajojen tai ruumiin tahattomia liikkeitä. Pakkoliikkeisyyden aiheuttamaa tahatonta liikettä kutsutaan **dyskinesiaksi** tai **pakkoliikkeeksi**.

Pakkoliikkeisyyttä esiintyy usein isoaivojen sisäosissa sijaitsevien tyvitumakkeiden vaurioiduttua. Pakkoliikkeisyydestä tavallisimpia ovat korea, atetoosi, koreoatetoosi, hemiballismi, fokaaliset dystoniat ja levottomat jalat.

## Lähteet
Molossit

**Molossit** (, ) oli Molossiassa Epeiroksessa asunut antiikin aikainen kansa, joka oli siirtynyt sinne Thessaliasta mykeneläisellä kaudella. Heistä tuli ajan myötä voimakkain Epeiroksen kansoista tai heimoista, joihin kuuluivat heidän lisäkseen thesprotit, jotka asuivat heistä etelään, ja khaonit, jotka asuivat heistä koilliseen. Molossien maista pohjoiseen elivät illyrialaiset.

Molossit uskoivat polveutuvansa Neoptelemoksen pojasta Molossoksesta. Merkittävin molossien hallitsijasuvun jäsenistä oli Pyrrhos.
Sibyrtios

**Sibyrtios** (300-luku eaa. ) oli makedonialainen sotilas, jonka Aleksanteri Suuri nimitti Karmanian satraapiksi. Pian Sibyrtios nimitettiin kuitenkin tärkeämpien satraappikuntien Arakhosian ja Gedrosian satraapiksi. Aleksanterin kuoleman jälkeen vuonna 323 eaa. Sibyrtios säilytti asemansa. Vuonna 317 eaa. hän liittyi Eumeneksen ja Peukestaan joukkoihin Peithonia vastaan. Sibyrtios riitaantui kuitenkin Eumeneksen kanssa ja joutui pakenemaan Antigonoksen luokse. Kukistettuaan Eumeneksen Antigonos antoi Sibyrtioksen jatkaa Arakhosian ja Gedrosian satraappina. Sibyrtios sai myös alaisikseen osan niin sanotuista Argyraspideista, Aleksanterin valiojoukoista.

Arrianos mainitsee että Megasthenes, joka vieraili Intiassa, asui Sibyrtioksen luona. Tämä tapahtui vuonna 303 eaa., joten Sibyrtios toimi ilmeisesti virassaan vielä pitkän aikaa.

## Lähteet
*William Smith (editor); *[[Dictionary of Greek and Roman Biography and Mythology]]*, "Sibyrtius", Boston, (1867)
Milnenmaa

**Milnenmaa** () on itäisessä Grönlannissa sijaitseva saari ja pinta-alaltaan Grönlannin kolmanneksi suurin pääsaaren ja Diskon jälkeen. Se on pinta-alaltaan 3&nbsp;913 neliökilometrin suuruinen. Sen suurin korkeus vaihtelee eri tiedoissa, mutta on yli 2000 metriä. Saari on nimetty brittiläisen amiraali David Milnen mukaan.

## Lähteet
RSS

**RSS** () on XML-kieleen perustuva verkkosyötemuoto. RSS-syötteitä käytetään usein päivittyvän digitaalisen sisällön julkaisemiseen. Sen kehittämisen aloitti Dave Winer vuonna 1997.

## Käyttö
RSS-syötteet sisältävät ainakin otsikon ja URL-osoitteen. Monet palvelut tarjoavat feedissään esimerkiksi koko uutisen sisällön. RSS-sisällön käyttäjät käyttävät ohjelmia, joita kutsutaan lukijoiksi. Käyttäjä tilaa syötteen antamalla lukijalleen linkin syötteeseen, jonka lukijaohjelma voi sitten tarkistaa uuden sisällön varalta. Jos uutta sisältöä on tullut edellisen tarkistuksen jälkeen, lukijaohjelma hakee tuon sisällön ja näyttää sen käyttäjälle. Erillisten lukijaohjelmien, kuten Amphetadeskin, Akregatorin ja Bloglinesin lisäksi RSS-syötteitä voi lukea mm. Google Chrome-, Firefox-, Safari-, Opera-, OmniWeb-, Flock- ja Internet Explorer -selaimilla.

### Suosion väheneminen
RSS-oli suosituimmillaan 2010-luvulla. Sittemmin tuki syötteille on hiipunut.

Google lakkautti Google Reader -lukijansa kesällä 2013.

Apple poisti RSS-tuen Apple Mail ja Safari -ohjelmista OS X Mountain Lion -käyttöjärjestelmäversiossa 2012.

Firefox poisti selaimestaan RSS- ja Atom-syötteiden lukijat syksyllä 2018.
Myöskään Google Chrome ja Microsoft Edge eivät enää tue syötteitä.

## Historia
RSS:n kehittäjä oli Dave Winer, joka kehitti scriptingNewsin vuonna 1997. Netscape kehitti RSS 0.90:n vuonna 1999. Se tuki scriptingNewsia ja oli XML:ää, jossa oli RDF-määritelmä. Winer kehitti UserLand Softwarella scriptingNewsin version 2.0b1, jossa oli ominaisuuksia Netscapen RSS 0.90:sta. Netscape kehitti samana vuonna 0.91-version, jota myös UserLand alkoi käyttää. Netscape lopetti kuitenkin vuosituhannen vaihteessa RSS:n kehittämisen.

UserLand julkaisi vuonna 2000 virallisen RSS 0.91:n määritelmän. Samana vuonna Rael Dornfestin johtama ryhmä kehitti RSS:n 1.0-version, joka käytti RDF:ää ja nimiavaruuksia. RSS 1.0 on sekoitettu usein 0.91-versioon, mutta niillä ei ole yhteisiä tekijöitä. Winer jatkoi samaan aikaan UserLandilla RSS:n kehittämistä ja julkaisi version 0.92. Winer kehitti UserLandilta lähtönsä jälkeen RSS:ää edelleen ja julkaisi vuonna 2002 2.0-version ja sen määritelmän seuraavana vuonna.

## Lähteet

## Aiheesta muualla
* RSS 2.0 spesifikaatio
Filotas (satraappi)

**Filotas** (, ; 300-luku eaa.) oli makedonialainen sotilas, joka eli Aleksanteri Suuren aikaan. Hän johti jalkaväenosastoa Aleksanterin armeijassa Sogdianan ja Intian sotaretken aikana. Luultavasti kyseessä on sama Filotas, jonka Quintus Curtius Rufus mainitsee Aleksanterin palkinneen Babylonissa vuonna 323 eaa. Aleksanterin kuoltua Filotas nimitettiin Kilikian satraapiksi. Mutta vuonna 321 eaa. Perdikkas nimitti Filoksenos Kilikian satraapiksi Filotaan sijalle. Ilmeisesti Perdikkas halusi Filotaan muihin tehtäviin, koska hänet mainitaan myöhemmin Perdikkaan lähipiirin jäsenenä. Perdikkaan kuoleman jälkeen Filotas liittyi Alketaan ja Attaloksen kanssa Antigonosta vastaan. Filotas joutui kuitenkin Antigonoksen vangiksi Attaloksen, Dokimoksen ja Polemonin kanssa vuonna 320 eaa. Vangit pääsivät kuitenkin pakenemaan, mutta Filotas joutui jälleen Antigonoksen vangiksi vuonna 316 eaa.

## Lähteet
Pseudovektori

**Pseudovektori** eli **aksiaalivektori** on matemaattinen olio, joka muistuttaa tavallista (polaari)vektoria. 

Jos avaruus peilataan tason suhteen, normaalien polaaristen vektoreiden peilitasoa vastaan kohtisuora komponentti muuttuu vastakkaissuuntaiseksi, muut komponentit pysyvät ennallaan. Pseudovektorien laita on päinvastoin.

Yleinen tapa konstruoida pseudovektori  **p** on ottaa (polaari)vektorien **a** ja **b** ristitulo:

:**p** = **a** &times; **b**

Kahden pseudovektorin ristitulo on myös pseudovektori. Sen sijaan pseudovektorin ja polaarisen vektorin ristitulo on normaali polaarinen vektori. Polaarivektorin ja pseudovektorin skalaaritulo on pseudoskalaari.

Fysiikassa pseudovektoreita ovat monet pyörimisliikkeeseen liittyvät suureet kuten kulmanopeus ja pyörimismäärä. Ne on määritelty pyörimisliikkeen akselin suuntaisiksi oikeakätisyyssäännön mukaisesti siten, että jos pyörimisliike tapahtuu nyrkissä olevan oikean käden sormien suuntaisesti, peukalo osoittaa tällaisen vektorisuureen suunnan. Myös sähkövirran indusoiman magneettikentän voimakkuus on pseudovektori, sillä sähkövirtaa ympäröivän pyörteisen magneettikentän suunta määräytyy oikeakätisyyssäännön mukaisesti.

## Katso myös
* Pariteetti (fysiikka)

## Kirjallisuutta
* 
* 
*
Planckin energia

**Planckin energia** on energian yksikkö, jota merkitään symbolilla E_\mathrm P. Yksi Planckin energia on 1,956&nbsp;&times;&nbsp;109 joulea, 1,22&nbsp;&times;&nbsp;1019 gigaelektronivolttia tai 543,3 kilowattituntia. Planckin energia on nimetty saksalaisen fyysikon Max Planckin mukaan.

Planckin energia liittyy perinteisen suhteellisuusteorian ja kvanttigravitaation rajaan. Kun alkeishiukkasen energia kasvaa kohti yhtä Planckin energiaa, alkaa sen painovoimavuorovaikutus lähestyä suuruudeltaan muita perusvuorovaikutuksia. Tällöin alkavat kvantti-ilmiöt olla merkittäviä eikä perinteistä suhteellisuusteoriaa voida soveltaa. 

Planckin energia on alkeishiukkasten mittakaavassa valtava määrä energiaa. Suurienergiaisimman havaitun hiukkasen eli OMG-hiukkasen energia, 50 joulea, vastaa vain noin 25 miljardisosaa yhdestä Planckin energiasta. Arkiympäristössä yksi Planckin energia vastaa noin henkilöauton polttoainetankillisen sisältämää kemiallista energiaa.

Yksi Planckin energia on se energia, joka tarvitaan yhden Planckin pituuden mittakaavan luotaamiseen. Se on luultavasti myös maksimienergia, joka voidaan sovittaa näin pieneen mittakaavaan, joka tuolloin välittömästi luhistuu mustaksi aukoksi. Säieteoriassa Planckin energia on värähtelevien säikeiden keskimääräinen energia.

Planckin energian määrittää yhtälö
\, E_\mathrm P = \sqrt{\frac{\hbar c^5}{G}},
jossa c on valonnopeus tyhjiössä, {\hbar} on redusoitu Planckin vakio ja G on gravitaatiovakio. Planckin energia on ekvivalentti Planckin massan kanssa yhtälön E=mc² perusteella. Kertomalla Planckin energia vakiolla
\sqrt{\frac{1}{8\pi}}
voidaan yksinkertaistaa joitakin gravitaatioyhtälöitä. Hiukkasfyysikot ja kosmologit käyttävät usein tällaista **redusoitua Planckin energiaa**, jonka yhtälö on
\sqrt{\frac{\hbar{}c^5}{8\pi G}}.
Yksi redusoitu Planckin energia on noin 0,390 &times; 109 joulea eli 2,43 &times; 1018 gigaelektronivolttia.

## Lähteet

## Aiheesta muualla
* Planck Energy
Planckin varaus

**Planckin varaus** on sähkövarauksen yksikkö, jota merkitään q_\mathrm P. Planckin varaus on 

:q_\mathrm P = \sqrt{4 \pi\epsilon_0 \hbar c} = \sqrt{2 c h \epsilon_0} = \frac{e}{\sqrt{\alpha}}

missä: 

: \epsilon_0 \  on tyhjiön permittiivisyys,
:\hbar \  on Diracin vakio eli Planckin vakio jaettuna 2&pi;,
: c \  on valonnopeus tyhjiössä,
: h \  on Planckin vakio,
: e \  on alkeisvaraus,
: \alpha \  on hienorakennevakio.

Sen arvo SI-yksiköissä on:
: q_\mathrm P \  = 1,875 546 037 78(14) × 10&minus;18 C.

Planckin varaus on noin 11,706 kertainen elektronin varaukseen nähden.
Ranskan alueneuvoston puheenjohtaja

Ranskassa **alueneuvoston puheenjohtaja** () on vaaleilla valittu viranomainen, joka on alueellisen neuvoston korkein viranomainen Ranskan *[[Ranskan aluehallinto|régionissa]]*, aluehallinnollisessa yksikössä.

## Luettelo

 Korsikan hallinnollisen neuvoston puheenjohtaja

## Katso myös
* Ranskan aluehallinto
Jussi Pelli

**Jussi Pelli** (21. tammikuuta 1895 Viipuri – 5. toukokuuta 1962 Lahti) oli suomalainen jääpalloilija.

Pelli aloitti pelaajauransa keskustukimiehenä, mutta vaihtoi vuonna 1915 pelipaikkansa puolustajaksi. Hän pelasi koko pelaajauransa Viipurin Susissa, joissa saavutti 11 Suomen-mestaruutta. Hän pelasi urallaan myös seitsemän maaottelua. Urheiluperinnettä jatkoivat maailmanmestaruus- ja olympiatasolla hänen poikansa jousiampuja Yrjö Pelli ja pojanpoikansa nykyaikainen viisiottelija ja miekkailija Jussi Pelli.

## Lähteet
* *Talviurheilun tähdet*, WSOY 1986, s. 807
Philippe Duron

**Philippe Duron** (s. 19. kesäkuuta 1947, Antony, Hauts-de-Seine), Basse-Normandien alueneuvoston puheenjohtaja, valittiin 28. maaliskuuta 2004 ensimmäisenä sosialistisen puolueen edustajana kyseiseen virkaan. Hän voitti 18 vuotta virassa olleen René Garrecin. Philippe Duron on ollut myös Louvignyn (Calvados) pormestari vuodesta 1989 lähtien. Ensimmäisenä sosialistisen puolueen rahastonhoitajana hän on onnistunut yhdistämään Basse-Normandien vasemmistopuolueet. Hän palveli varamiehenä Ranskan kansalliskokouksessa vuodesta 1997 vuoteen 2001 saakka.

Hän sai historian ylioppilaan loppututkinnon vuonna 1975 ja oli opettajana vuoteen 1997 asti. Hänen poliittiset roolimallinsa ovat Pierre Mendès-France ja François Mitterrand. 

## Lähteet
* Normandie-lehti , Huhti-toukokuu 2004, Nro.  192. Luettu 12 kesäkuuta, 2005
* L'Express.fr , 23. helmikuuta, 2004. Luettu 12. kesäkuuta, 2005.
Filoksenos (sotilas)

**Filoksenos** (, ; 300-luku eaa.) oli makedonialainen sotilas Aleksanteri Suuren aikaan. Aleksanterin kuoleman jälkeen hänestä tuli Kilikian satraappi.

Aleksanteri lähetti Filoksenoksen keräämään veroja vuonna 331 eaa. Taurus-vuorten pohjoispuolella sijainneilta alueilta. Gaugamelan taistelun jälkeen Filoksenos lähetettiin valtaamaan Susa ja ottamaan haltuun siellä ollut rahasäilö. Vuonna 323 eaa. Filoksenos sai käskyn tuoda lisäjoukkoja Kaariasta Babyloniin. Hän pääsi perille juuri ennen kuin Aleksanteri Suuri kuoli. Vuonna 321 hallitsijaksi valittu Perdikkas nimitti Filoksenoksen Kilikian satraapiksi Filotaan sijalle. Filoksenos sai pitää Kilikian Triparadeisoksen kokouksen jälkeen vuonna 321 eaa., mutta tämän jälkeen hänestä ole mitään tietoja.

## Lähteet
Persian porttien taistelu

**Persian porttien taistelu** käytiin vuoden 330 eaa. tammikuussa. Aleksanteri Suuri hyökkäsi Persian valtakunnan sisäosiin voitettuaan Persian kuninkaan Dareios III:n Gaugamelan taistelussa. Aleksanteri jakoi joukkonsa kahteen osaan. Parmenion sai johdettavakseen suurimman osan armeijasta jonka piti kiertää Zagros-vuoret turvallisempaa eteläistä reittiä pitkin. Aleksanteri itse otti valikoidun joukon sotilaita joiden tarkoitus oli ylittää Zagros päätietä pitkin, joka johti niin sanotun Persian porttien solan kautta. Aleksanterin joukkoon kuuluivat Arrianoksen mukaan makedonialainen jalkaväki, toveriratsuväki, kevyt ratsuväki, agrianit ja jousimiehet.

Persiksen maakunnan satraappi Ariobarzanes piti kuitenkin solan ja aikoi estää makedonialaisten pääsyn sen läpi. Arrianoksen mukaan persialaisilla oli 40&nbsp;000 jalkaväkeä ja 700 ratsuväkeä. Ariobarzanes oli antanut rakentaa muurin solan läpi.

## Taistelu
Aleksanteri aloitti tekemällä hyökkäyksen joka kuitenkin epäonnistui. Pian makedonialaiset kuitenkin löysivät polun joka johti solan ohi. Muun muassa Arrianos kertoo tarinan persialaisesta vangista joka kertoi makedonialaisille polusta. Tarina muistuttaa hyvin paljon Herodotoksen vastaavaa kertomusta kreikkalaisesta joka kertoi Thermopylain solan ohi johtaneesta polusta Kserkses I:lle Thermopylain taistelun aikana.

Aleksanteri jätti Krateroksen leiriin ja lähti yöllä itse kiertämään persialaisten selustaan pienemmän joukon kanssa. Aleksanterin joukkoon kuului hypaspistit, Perdikkaan jalkaväkiosasto, kevyiten aseistetut jousimiehet, agrianit, toveriratsuväen kuninkaallinen osasto ja vielä yksi ratsuväkiosasto. Kierrettyään vihollisen asemien ohi Aleksanteri hyökkäsi aamun sarastaessa persialaisten leirin kimppuun samalla kun Krateros teki hyökkäyksen persialaisten muuria vastaan. Persialaiset eivät alkaneet taisteluun vaan pakenivat vuoristoon. Ariobarzanes pääsi myös pakenemaan muutaman miehen kanssa. 

Taistelun jälkeen Aleksanterin joukot valtasivat Persepoliin ja Pasargadain.

## Lähteet
* Livius.org The end of Persia  
* Livius.org Persian gate (Yasuj)  
### Viitteet
Planckin lämpötila

**Planckin lämpötila** on lämpötilan yksikkö, jonka tunnus on TP. Se on Planckin yksikkö, joka asettaa rajan  kvanttimekaniikalle. Planckin lämpötila on lämpötilan yläraja; ei ole mielekästä puhua mistään sitä lämpimämmästä. Se oli maailmankaikkeuden lämpötila ensimmäisellä hetkellään (kun alkuräjähdyksestä oli kulunut yksi Planckin aika).

:T_\mathrm P = \frac{m_\mathrm P c^2}{k} = \sqrt{\frac{\hbar c^5}{G k^2}} = 1,416 784(16) &times; 1032 K,

missä:

:*m*P on Planckin massa,
:*c* on valonnopeus tyhjiössä,
:\hbar on Diracin vakio (eli redusoitu Planckin vakio),
:*k* on Boltzmannin vakio,
:*G* on gravitaatiovakio.

## Katso myös
* Alin mahdollinen lämpötila: Absoluuttinen nollapiste

## Lähteet
* The Physics Hypertextbook: Blackbody Radiation
## Aiheesta muualla
* http://www.pbs.org/wgbh/nova/zero/hot.html
T. R. Knight

**Theodore Raymond Knight** (s. 26. maaliskuuta 1973) on yhdysvaltalainen  näyttelijä, joka tunnetaan muun muassa roolistaan tohtori George O'Malleyna ABC:n sairaalamaailmaan sijoittuvassa draamasarjassa *[[Greyn anatomia]]*. 

## Ura

Knight syntyi Minnesotan Minneapolisissa, jossa hän esiintyi teatterissa jo viisivuotiaana. Kaksi viimeistä vuottaan Minneapolisissa hän kuului Guthrie-teatterin näyttelijäkaartiin. Hän palasi Guthrieen kahdesti ja esitti Richard Millerin roolin Eugene O’Neillin Ah, Wildernessissä, sekä nimiosan Peter Shafferin Amadeuksessa. 

Knight muutti New York Cityyn ja alkoi esiintyä Broadwayllä, jossa hän näytteli muun muassa Tim Allgoodia Michael Frayn näytelmässä Saranat ja sardiinit, kanssanäyttelijöinään Patti LuPone, Peter Gallagher ja Richard Easton, sekä Tartuffen Damisia -näytelmässä Brian Bedfordin kanssa. Broadwayn ulkopuolisiin teatteriesiintymisiin kuuluu Joen rooli Conor McPhersonin näytelmässä This Lime Tree Bower. Anto Howardin Scattergood'-näytelmän Brendan Hilliardin osasta hänet palkittiin Drama Desk -ehdokkuudella. Hyvin merkittävä rooli hänellä oli myös vuonna 2004 *Boy*-draamassa. 

Televisiossa Knight oli säännöllisenä näyttelijänä lyhyen aikaa televisiossa pyörineessä Nathan Lanen sarjassa *Charlie Lawrence*. Vuonna 2005 Knight valittiin *[[Greyn anatomia]]* -sairaalasarjaan esittämään George O'Malleytä. Knight on tehnyt myös lukuisia vierailuja muihin televisiosarjoihin, esimerkiksi *[[C.S.I.]]*, *[[Frasier]]* ja *[[Kova laki]]*.

## Yksityiselämä

Knight on kertonut olevansa homoseksuaali. "Seksuaalisuuteni on herättänyt paljon kysymyksiä ja haluan vaientaa kaikki tarpeettomat huhut, jotka pyörivät ympärilläni. Haluan kuitenkin säilyttää yksityiselämäni omana asianani ja toivon, ettei homoseksuaalisuuteni ole minussa kiinnostavin asia." *Greyn anatomiassa* näyttelevä Katherine Heigl on sanonut olevansa Knightin paras ystävä ja puolustavansa Knightiä ihmisiltä, jotka nimittelevät häntä homoksi.

## Lähteet

## Aiheesta muualla
*
Thrust2

**Thrust 2** on Britanniassa suunniteltu suihkumoottoriauto, mikä piti maanpinnan nopeusennätystä hallussaan vuodesta 1983 vuoteen 1997.

Auton rakentajana ja kuljettajana toimi Richard Noble. Lokakuun neljäntenä päivänä, vuonna 1983, auto saavutti 633 mailin (1018 km/h) huippunopeuden Black Rock Desert -aavikolla, Yhdysvaltain Nevadassa. Auton suihkumoottori, Rolls-Royce Avon, oli peräisin English Electric Lightning -lentokoneesta.

Vuonna 1997 Richard Noblen seuraava auto, ThrustSSC rikkoi Thrust2:sen ennätyksen.

Muita maanopeusennätyksen rikkoneita ajoneuvoja:
*Railton Mobil Special (634,397 km/h)
*Spirit of America (846,961 km/h)
*Bluebird (648,783 km/h)
*Wingfoot Express (664,979 km/h)
*Green Monster (698,491 km/h)
*Spirit of America Sonic I (966,574 km/h)
*Blue Flame (1 001,67 km/h)
*ThrustSSC (1 233,74 km/h)

## Aiheesta muualla
*Tietoja Thrust2:sta
*Richard Noble ja Thrust2
Arvo Närvänen

**Arvo ”Ati” Närvänen** (12. helmikuuta 1905 Viipuri – 4. huhtikuuta 1982 Helsinki) oli suomalainen jalkapalloilija ja jääpalloilija, joka edusti koko uransa 1920- ja 1930-luvuilla syntymäseutunsa Susia. Jalkapallossa Sudet eivät olleet niin näkyvä seura kuin jääpallossa, jossa Sudet oli ehdottomasti Suomen ykkösseura etenkin 1920-luvulla.

Jalkapalloilijana Närvänen edusti Suomen maajoukkuetta 42 maaottelussa, muun muassa Berliinin 1936 olympialaisissa. Hän oli taitava taklaaja ja älykäs pelinrakentaja. Hän aloitti maajoukkueessa vuonna 1924 ollessaan 19-vuotias. Jalkapallouransa aikana Närvänen edusti Viipurin Susia ja Simpeleen Urheilijoita.

Jääpalloilijana ”Ati” Närvänen pelasi koko pelaajauransa Viipurin Susissa ja voitti kahdeksan Suomen-mestaruutta. Hän muodosti Susissa Jussi Pellin kanssa pitkäaikaisen puolustuksen voimakaksikon. Hän pelasi 14 maaottelua, mikä oli ennätysmäärä 1940-luvulle saakka.

Arvo Närväsen nuorempi veli Ville Närvänen pelasi jalkapalloa Viipurin Susien joukkueessa ja yhdessä B-maaottelussa.

## Saavutuksia
**Jalkapallo:**
* 3 SM-pronssia 1933 ja 1937 
* 42-maaottelua

**Jääpallo:**
* 7 SM-kultaa 1925, 1926, 1927, 1929, 1930, 1932 ja 1933
* 4 SM-hopeaa 1924, 1928, 1931 ja 1935
* 3 SM-pronssia 1934, 1936 ja 1937 
* 14-maaottelua

## Lähteet

* 
* 
*
Planckin kulmataajuus

**Planckin kulmataajuus** on kulmataajuuden yksikkö, jota merkitään ωP.  

\omega_\mathrm P = \frac{1}{t_\mathrm P} = \sqrt{\frac{c^5}{\hbar G}} \approx 1,855 × 1043 s−1

missä

c on valonnopeus tyhjiössä

\hbar on redusoitu Planckin vakio

G on gravitaatiovakio
Zend Studio

**Zend Studio** on kaupallinen, PHP-ohjelmointia varten kehitetty ohjelmointiympäristö. Zend Studiota kehittää ja ylläpitää Zend Technologies Ltd. joka on pääkehittäjä muun muassa Zend Enginessä, PHP:n käyttämässä ytimessä.

## Historia
Zend Studiosta julkaistiin ensimmäinen julkinen versio (2.6) 20. helmikuuta 2002, jolloin ohjelman sanottiin olevan muun muassa "Ensimmäinen täydellinen PHP:n kehitysympäristö". Version 2.6 ominaisuuksia oli tuki projekteille, tiedostojen hallinta, sisäänrakennettu dokumentaatio sekä kehittyneet koodin täydennys- ja editointimahdollisuudet.

Seuraava merkittävä päivitys tapahtui 19. heinäkuuta 2004, kun Zend Technologies julkaisi version 3.5.0. Zend Studioon tuli tuolloin tuki PHP:n vitossarjan teknisille ominaisuuksille ja ytimeksi vaihtui Zend Engine 2. Muita uusia ominaisuuksia olivat koodimallineet, koodin väritys sekä lukuisat parannukset debuggaukseen.

## Ominaisuudet
Zend Studion perusominaisuuksiin kuuluu tuki PHP:n nelos- ja vitossarjan koodin väritykselle ja -täydennykselle sekä tuki XHTML- ja HTML-merkintäkielelle. Lisäksi Zend Studio tukee koodimallineita, ja versionhallintaa varten ohjelmassa on tuki CVS- ja Subversion-versionhallinnalle. Ohjelma sisältää myös sisäänrakennetun tuen phpDocumentorille, javadocin kaltaiselle dokumentointisyntaksille koodin kommenttien avulla. Tietokantoja varten ohjelmalla on näkymätila yleisimmille tietokannoille kuten MySQL:lle, Microsoft SQL Serverille, Oraclelle, PostgreSQL:lle sekä SQLitelle.

Zend Studion ytimenä käytetään Zend Enginen kakkosversiota, ja palvelinyhteyksinä se tukee FTP- ja SFTP-protokollaa.

## Kritiikki
Vaikka Zend Studio on ollut markkinoilla useita vuosia, on ohjelmaa kohtaan esitetty vain vähän kritiikkiä. Suurin kritiikki on kohdistunut ohjelman hitauteen, jota Zend Technologies on pyrkinyt korjaamaan aina aika ajoin onnistumatta korjaamaan ongelmaa pysyvästi .

## Lähteet
* Zend Technologies Ltd. &ndash; Zend Studio 
* VersionTracker &ndash; Zend Studio  

### Viitteet

## Aiheesta muualla
* Zend Technologies Ltd
Allan Lagerström

**Allan Verner Lagerström** (23. heinäkuuta 1910 Viipuri – 22. syyskuuta 1998 Helsinki) oli suomalainen toimitusjohtaja, joka toimi puutarhakaupan alalla. Hän oli myös jääpalloilija.

## Urheilu-ura

### Päälajina jääpallo

Allan Lagerströmin päälajina oli jääpallo, jossa hän pelasi aluksi keskuspuolustajana. Hän aloitti jääpallouransa Viipurin IFK:ssa, jossa hän pelasi 15-vuotiaana ensimmäisen SM-sarjaottelun paikallista Susia vastaan. Pari vuotta myöhemmin hän siirtyi seuraavaan viipurilaisseuraan eli Viipurin Reippaaseen kahdeksi kaudeksi. Reippaasta hän siirtyi 18-vuotiaana uuteen viipurilaiseen palloiluseuraan Viipurin Palloseuraan (ViPS), jossa hän oli voittamassa seuran kahta mestaruutta kaudella 1931 ja  1936, jolloin pelattiin sarjamuotoista jääpallon pääsarjaa. Kaikkiaan hän pelasi yhdeksän kautta ViPS:ssä. Hän hallitsi jääpalloa pelaatessaan laajaa aluetta keskuspuolustajan tontilla. Myöhemmin hän pelasi myös keskushyökääjänä.

Allan Lagerström siirtyi kaudeksi 1939 Helsinkiin HJK:n riveihin. Välirauhan kautena 1941 Helsingissä ollessaan hän pelasi viipurilaisessa evakkoseura Viipurin Sudet. Seura voitti alkulohkonsa ja voitti välierässä Lagerströmin edellisen seuran HJK:n jatkoajalla 2-1, mutta hävisi loppuottelussa toiselle helsinkiläisseuralle eli HIFK:lle. Jatkosodan aikana Sudet siirtyi takaisinvallattuun Viipuriin osan viipurilaisjääpalloilijoista jäädessä Helsinkiin, jossa entiset ViPS:n pelaajat perustuivat uuden seuran Hukat, jossa Lagerström pelasi kaudet 1943, 1944 ja 1945. Näin hän pelasi jääpallon pääsarjaa kaikkiaan 16 kautta seuroina viipurilaiset VIFK, Reipas, ViPS ja helsinkiläiset HJK, Sudet ja Hukat. Kaikkiaan hän pelasi 59 pääsarjaottelua tehden niissä 39 maalia.

Jääpallomaaotteluja Allan Lagerström pelasi urallaan 11 A- ja 2 B-maaottelua, joista ensimmäinen oli vuonna 1931. Niissä hän teki yhden maalin.

#### Saavutukset
* Suomen mestaruus 1931 ja 1936 ViPS:n riveissä,
* 2 SM-hopeaa 1934 ViPS:n riveissä ja 1941 Susien riveissä
* 4 SM-pronssia 1930, 1932, 1933 ViPS:n riveissä, 1943 Hukkien riveissä

### Jääkiekkoilijana lajin ensimmäinen Suomen mestaruus

Lagerström pelasi myös jääkiekkoa. Hän voitti Viipurin Reippaassa pelatessaan jääkiekon ensimmäisen Suomen-mestaruuden vuonna 1928.

### Jalkapalloilijana myös pääsarjapelaaja Viipurissa

Lagerström pelasi pääsarjassa myös jalkapalloa ViPS:n riveissä 13 ottelua kaudet 1930-1931.

## Ura urheilujohtajana

Akttiviuransa jälkeen Allan Lagerström toimi Palloliton jääpallojaostossa 1948-1953 ja valitsemisvaliokunnan puheenjohtajana 1950-1955.

Vuonna 1952 jääpallo oli näytöslajina Oslon talviolympialaisissa. Lagerström toimi olympialaisten jääpallojoukkueen johtajana Pelle Lindholmin toimiessa joukkueen valmentajana.

### Viitteet
Roberto Alagna

**Roberto Alagna** (s. 7. kesäkuuta 1963 Clichy-sous-Bois, Seine-Saint-Denis) on ranskalainen tenori.

## Tausta
Alagna syntyi Ranskaan muuttaneeseen sisilialaiseen siirtolaisperheeseen. Hän opiskeli laulua itsekseen, kunnes hänen tapaamansa laulunopettaja aloitti hänen kanssaan lyyrisen laulun opetuksen. Aina 22-vuotiaaksi saakka hän esiintyi Pariisin eri kabareissa.

## Ura
Kabaree-esiintymisten jälkeen vuonna 1988 hän voitti Concours Pavarotti -laulukilpailun. Hän esiintyi ensimmäisen kerran lyyrisenä tenorina Verdin *[[La Traviata]]n* Alfredon osassa. Hän on esiintynyt arvostetuilla oopperalavoilla kuten Milanon La Scala, New Yorkin Metropolitan Opera, Lontoon Royal Opera House, Pariisin Opéra Bastille ja monilla muilla näyttämöillä.

Ensimmäisen puolisonsa kuoltua Alagna avioitui romanialaisen sopraanon Angela Gheorghiun kanssa. Yhdessä he ovat laulaneet useita levytyksiä. 

Ranskan kansallispäivänä 14. heinäkuuta 2005 Alagna esitti Marseljeesin kutsuvierasyleisölle. Samana vuonna Alagna äänitti useita operettiduettoja, ja tätä äänitettä oli vuonna 2006 myyty yli 400&nbsp;000 kappaletta.

## Pieni välikohtaus
Roberto Alagna avasi La Scalan kauden 2006–2007 esiintymällä Radameksen roolissa Franco Zeffirellin ohjaamassa *[[Aida]]ssa*. Toisella esityskerralla 10. joulukuuta Alagna lopetti laulamisen ensimmäisen näytöksen lopulla, poistui näyttämöltä eikä enää palannut sille näytöksen aikana. Alagna oli saanut osakseen yleisön vihellyksiä ja buuauksia esiintymisensä aikana. Tosin myöhemmin hän vetosi terveydellisiin ongelmiin. La Scalan johto ja Zeffirelli syyttivät Alagnaa epäammattimaisuudesta, ja Zeffirelli sanoikin: ”Ammattilainen ei käyttäydy koskaan moisella tavalla. Alagna on liian herkkä, on liian helppoa ilmaista loukkaantumisensa näin. Hän ei tiedä miten todellisen tähden tulee toimia.” Radameksen roolin laulamista jatkoi Antonio Palombi, joka toimi Alagnan varamiehenä. Tosin tällöin laulajalla olivat asuinaan farmarit ja pitkä musta paita. Kalliin erikoisnäytännön yleisön joukossa olivat muun muassa Italian pääministeri Romano Prodi ja hänen vieraansa Saksan liittokansleri Angela Merkel. 

## Keskeisiä rooleja
*Alfredo (Verdin *[[La traviata]]*)
*Manrico (Verdin *[[Trubaduuri (Verdin ooppera)|Trubaduuri]]*)
*Don José (Bizetn *[[Carmen]]*)
*Rodolfo (Puccinin *[[La Bohème]]*)
*Roméo (Gounod’n *[[Romeo ja Julia (Gounod’n ooppera)|Romeo ja Julia]]*)
*Edgar (Donizettin *[[Lucia di Lammermoor]]*)
*Mario Cavaradossi (Puccinin *[[Tosca]]*)
*Nemorino (Donizettin *[[Lemmenjuoma]]*)
*Cyrano (Alfanon *[[Cyrano de Bergerac]]*)
*Don Carlo (Verdin *[[Don Carlos]]*)
*Werther (Massenet *[[Werther]]*)
*Le Chevalier Des Grieux (Massenetin *[[Manon (ooppera)|Manon]]*)
*Faust (Gounodin Faust)
*Chevalier Des Grieux (Puccinin *[[Manon Lescaut (Puccini)|Manon Lescaut]]*)
*Hoffmann (Offenbachin *[[Hoffmannin kertomukset]]*)
*Radames (Verdin *[[Aida]]*)

## Lähteet
*Artikkeli Le Mondessa 12.12.2006  
*Booed tenor quits La Scala's Aida. BBC News Online. 11.12.2006 
*Times Online 12.12.2006 

### Viitteet
Eisenhowerin oppi

**Eisenhowerin oppi** tarkoittaa Yhdysvaltojen kylmän sodan ajan ulkopoliittista linjanvetoa, jonka mukaan aseellisen hyökkäyksen uhkaama Lähi-idän valtio voisi pyytää Yhdysvallat apuun uhkan torjumiseksi. Yhdysvaltain presidentti Dwight D. Eisenhower määritteli opin kongressille tammikuussa 1957 pitämässään puheessa. Oppi jäi kuitenkin lyhytaikaiseksi ohjenuoraksi.

Opin mukaisesti kansainvälisen kommunismin hyökkäyksen tai hyökkäysuhan kohteeksi joutunut Lähi-idän maa saisi pyytäessään taloudellista tukea tai sotilaallista apua Yhdysvalloilta. Opin mukaisesti Yhdysvallat varautui sotatoimiin jo seuraavana vuonna Libanonin kriisin aikana. Yhdysvallat puuttui kriisiin Libanonin presidentin Camille Chamounin pyynnöstä.

__NOTOC__

## Opin tausta
Globaalissa kontekstissa Eisenhowerin oppi oli vastaus siihen vaihtoehtoon, että sota leviäisi maailmanlaajuiseksi. Opin taustalla oli erityisesti Neuvostoliiton aktivoituminen Egyptissä Suezin kriisin seurauksena. Britannian ja Ranskan heikennyttyä Lähi-itään oli jäänyt valtatyhjiö. Eisenhowerin näkökulmasta Yhdysvaltojen oli otettava alueella vahva valta-asema. Egyptin presidentti  Gamal Abdel Nasser vahvisti omaa asemaansa käyttämällä hyväkseen Venäjän ja Yhdysvaltojen valtataistelua. Nasser pyrki "positiiviseen neutraaliuteen" ja hyväksyi apua myös Neuvostoliitolta.

Eisenhowerin opin tarkoitus oli luoda Lähi-idän itsenäisille arabivalloille vaihtoehto Nasserille. Yhdysvallat pyrki vahvistamaan alueen valtioita ja eristämään kommunismin vaikutuksia heikentämällä Nasserin alueellista vaikutusvaltaa. Tavoitteessa epäonnistuttiin. Nasserin vaikutusvalta vahvistui. Hänestä oli tullut valtaan nousunsa jälkeen Lähi-idän voimahahmo, ja siinä asemassa hän pysyi viisitoista vuotta. Samaan aikaan Nasserin suhteet Neuvostoliiton johtajiin kuitenkin huononivat, ja Yhdysvallat muutti tavoitteitaan Lähi-idän alueella. Nasserin vallan vastustamisen sijasta sitä pyrittiin nyt sietämään.

Lähi-idän merkittävien öljyvarojen vuoksi Eisenhowerin hallinto näki alueen tulevassa ulkopolitiikassaan keskeisenä. Kommunismin voimistuminen alueella tarkoittaisi Yhdysvaltojen energialähteiden vaarantumista. Britannian ja Ranskan heikennyttyä Yhdysvallat oli kuitenkin yksin vastuussa mahdollisista tulevista sotilaallisista interventioista. 

## Lähteet
* Martina Ahola, Maan alla ja horisontin yllä. Saudi-Arabian ja Yhdysvaltojen erityissuhteen synty ja kehitys..., pro gradu Tampereen yliopisto 2006

### Viitteet

## Aiheesta muualla
* Tammikuun 5.:n päivän 1957 Kongressille osoitetun erikoisviestin sisältö
Niilo Jantunen

**Niilo "Niko" Jantunen** (30. syyskuuta 1902 Pietari – 10. marraskuuta 1974) oli suomalainen jääpalloilija. Pelipaikaltaan hän oli vasen laitahyökkääjä.

Jantunen edusti Viipurin Susia ja voitti urallaan seitsemän Suomen-mestaruutta (1925, 1926, 1927, 1929, 1930, 1932 ja 1933). Viimeisen mestaruussarjakautensa hän edusti vuonna 1937. Hän edusti Suomea yhdessätoista maaottelussa tehden niissä kuusi maalia.

Aktiiviuransa jälkeen Jantunen toimi Susien taloudenhoitajana ja sihteerinä sekä 40- ja 50-luvuilla pitkäaikaisena hallituksen jäsenenä. Hän pelasi välirauhan aikaan talvella 1941 Lahden Luistelijoiden joukkueessa Maakuntasarjassa. Jantunen toimi myös erotuomarina sekä Viipurin Erotuomarikerhon puheenjohtajana. 

## Lähteet
* *Talviurheilun tähdet*, WSOY 1986, s. 796
*
Saab Aero-X

**Saab Aero-X** on Saabin valmistama konseptiauto, joka esiteltiin Geneven autonäyttelyssä maaliskuussa 2006. Kaksipaikkaisessa urheiluautossa on yhdistelty Saabin lentokonehistoriaa sekä suuntauksia tuleviin malleihin. Esimerkiksi kesällä 2007 esitellyssä Saab 9-3 Sport Sedanin faceliftissä on viitteitä Aero-X:stä.

## Tekniikka

Autossa on 400-hevosvoimainen bioetanolilla toimiva kahdella turbolla varustettu 2,8 litrainen V6-moottori. Konseptimallin erityispiirteitä ovat puuttuvat a-pilarit sekä ovien ja katon yhtenäinen avautuminen. Konseptin kori on hiilikuitua ja veto tapahtuu neljällä pyörällä. Ohjaamo on muotoiltu "skandinaavisen puhtaasti" ja valaistuksessa on hyödynnetty runsaasti LED-valoja. Nopeusmittari näkyy kolmiulotteisesti akryylipinnalla.

Autoweek-lehti palkitsi sen Geneven autonäyttelyn parhaana. Auton palkitsi myöhemmin samana vuonna myös brittiläinen Autocar-lehti vuoden parhaana konseptiautona.


Kuva:SAAB AERO X open.jpg|Gullwing-tyyppiset ovet


## Lähteet

## Aiheesta muualla

* Saab Aero-X
Ami Angerma

**Ami Angerma** (alk. **Ahnger**, 16. kesäkuuta 1891 Viipuri – 27. elokuuta 1950) oli suomalainen jääpalloilija. Pelipaikaltaan hän oli oikea välihyökkääjä.

Angerma edusti jääpallourallaan seuroja Viipurin Luistinseura, Viipurin Reipas, Viipurin SLU sekä Viipurin Sudet. Viipurin Susien kapteenina hän oli voittamassa kuutta Suomen-mestaruutta peräkkäin vuosina 1914–1920 (vuonna 1918 ei pelattu). Lisäksi Angerma voitti SM-kultaa vuosina 1922 ja 1925–1927. Kaikkiaan Angerma oli jääpallon SM-loppuottelussa 16 kertaa ja oli 10 kertaa voittaneessa joukkueessa. Angerma kuului Suomen maajoukkueeseen viidessä maaottelussa, joista Suomi voitti neljä.

Angerma edusti jalkapallossa Viipurin Reipasta ja voitti kolme SM-hopeaa joukkueen paidassa vuosina 1918, 1919 ja 1922.

Peliuransa jälkeen Angerma kuului useita vuosia Suomen Palloliiton jääpallovalitsemiskomiteaan sekä toimi vuonna 1931 maajoukkueen toisena valmentajana. Ansioistaan hän sai Suomen Palloliiton kultaisen ansiomerkin.

Siviiliammatiltaan Ami Angerma oli rautatievirkamies. Rautateillä hän työskenteli yli 40 vuotta.

## Lähteet
* 
* Yrjölä, Niilo: *WB & JS – Viipurin Sudet – Sudet vv. 1912–1952*. Halsinki 1952.

### Viitteet
Peugeot 104

**Peugeot 104** on Peugeot’n vuosina 1972–1988 valmistama pieni henkilöautomalli, joka jakaa suuren osan tekniikastaan Citroën LNA- ja Talbot Samba -mallien kanssa. Sen seuraajaksi tuli vuonna 1983 esitelty Peugeot 205.

Ensimmäisenä esitelty korimalli oli neliovinen, jossa takaluukku aukesi vain takalasin alareunaan saakka. Moottori oli 1,0-litrainen 46-hevosvoimainen. Vuonna 1974 esiteltiin kolmiovinen hatchback, joka oli neliovista yli 30 senttimetriä lyhyempi. Ajovalot olivat leveämmät kuin neliovisessa.

Vuonna 1976 neliovinen korvattiin viisiovisella monikäyttömallilla, jossa takaluukku aukeni kattoon saakka. Ajovalot vaihtuivat leveämmiksi kuten kolmiovisessa.

Malli kävi läpi toisen kasvojenkohotuksensa vuonna 1982, jolloin se sai hieman aiempaa pienemmät ajovalot, uudistetun etusäleikön ja uudet takavaloumpiot, joissa oli nyt myös peruutusvalot. Aikakauden tyylin mukaisesti kromikoristeiden määrää vähennettiin. 

Vuonna 1983 esiteltiin seuraajaksi tarkoitettu Peugeot 205, jolloin 104 poistui mallistosta monilla markkinoilla. Ranskassa se pysyi kuitenkin edullisempana mallivaihtoehtona 205:n rinnalla vuoteen 1988 saakka.

Peugeot 104:stä oli kehitteillä myös neliovinen porrasperä ja viisiovinen farmarimalli, mutta nämä eivät edenneet tuotantoon vaan jäivät prototyyppiasteelle. 

## Lähteet

## Aiheesta muualla
Unto Koistinen

**Unto Koistinen** (25. heinäkuuta 1917 Helsinki – 9. toukokuuta 1994 Espoo) oli suomalainen taidemaalari ja taidegraafikko.

Koistinen hankki taiteilijan opintonsa 1930-luvulla Taideteollisesta keskuskoulusta ja 1940-luvulla Suomen Taideakatemian koulusta sekä Ruotsin kuninkaallisesta tiedeakatemiasta. Toisen maailmansodan aikana Koistinen oli hankkinut poliisin ammatin, mutta sodan päätyttyä taiteilijanura kiinnosti miestä huomattavasti enemmän.

Koistisen teokset käsittävät piirroksia, maalauksia ja grafiikkaa. Piirrokset olivat hänen vahvin alansa. Koistisen tuotannossa toistuvat useasti ihmis- ja maisema-aiheet, etenkin naiset. 1960-luvun lopulta alkaen syntyneessä kuuluisassa kamee-sarjassa taiteilija piirsi uurtamalla viivan ohuen öljyvärikerroksen päälle. 

Koistinen maalasi huomattavan määrän omakuvia, joissa hän esiintyi eri rooleissa kuten harlekiinina, leijonana ja renessanssiruhtinaana. Roolista huolimatta voimakkaat kasvonpiirteet, suuri nenä ja surumieliset silmät ovat niissä helposti tunnistettavissa.

Unto Koistinen sai urallaan monia palkintoja ja tunnustuksia, mukaan lukien Pro Finlandia -mitali 1963 ja professorin arvonimi 1970. Valtion taiteilijaeläkettä Koistinen sai vuodesta 1979. Hänen tyttärensä Johanna Koistinen (s. 1956) on taidegraafikko.
__NOTOC__
## Lähteet
* Kuvataiteilijamatrikkeli.
* Unto Koistisen ''Leijonaomakuva'' (1975) Turun Taidemuseon sivuilla 

### Viitteet

## Kirjallisuutta
* 
* 

## Aiheesta muualla
*Unto Koistinen Valtion taidemuseon kokoelmissa. 
*Unto Koistisen ''Omakuva'' (1959) Turun Taidemuseon sivuilla.